


**MOLD TOWN COUNCIL**

**CYNGOR TREF YR WYDDGRUG**

****

**www.moldtowncouncil.org.uk**

Town Hall

Earl Road

Mold

Flintshire

CH7 1AB

Telephone: 01352 758532

Fax: 01352 755804

Neuadd y Dref

Ffordd yr Iarll

Yr Wyddgrug

Sir y Fflint

CH7 1AB

Ffộn: 01352 758532

Ffacs: 01352 755804

# Aelodau Cyngor Tref Yr Wyddgrug

20fed Mehefin 2025

Aelodau’r Cyngor

Annwyl Gynghorydd

Fe’ch gelwir trwy hwn i gyfarfod Cyngor Tref yr Wyddgrug a gynhelir am **6.00pm Ddydd Mercher 25ain Mehefin, 2025** yn Swyddfeydd Cyngor Tref Yr Wyddgrug, Uned 10, Canolfan Daniel Owen, Yr Wyddgrug CH7 1AP. Bydd y cyfarfod ar gael hefyd drwy Gynhadledd Fideo fel cyfarfod hybrid, gwelwch y ddolen isod

Yn gywir iawn,



Clerc y Dref a Swyddog Cyllid

## AGENDA

**CYFRANOGAETH Y CYHOEDD**

Mae ymrwymiad gan Gyngor Tref yr Wyddgrug i ymgysylltu â’r gymuned ac felly mae’n estyn croeso cynnes i aelodau’r cyhoedd i’r cyfarfod hwn. Mae Rheolau Sefydlog Cyngor Tref yr Wyddgrug yn caniatáu clustnodi 15 munud o dan yr eitem ‘Cyfranogaeth y Cyhoedd’ ar yr agenda gan ddyrannu hyd at 5 munud fesul pwnc.

Mae’n rhaid i’r rhai sydd eisiau cyfarch y cyfarfod o dan Gyfranogaeth y Cyhoedd:

* Roi gwybod i Glerc y Dref eu bod eisiau siarad, a hynny erbyn 4.30pm ar y diwrnod cyn cyfarfod y Cyngor Tref.
* Gyfeirio pob sylw/cwestiwn at gadeirydd y cyfarfod.

Dylai aelodau’r cyhoedd nodi y bydd y cyngor ond yn trafod pynciau sydd wedi eu cyhoeddi ar yr agenda, a dim ond am y rhain y gall wneud penderfyniadau. Os na fydd unrhyw faterion yn cael eu codi, bydd cyfarfod y Cyngor Tref yn cychwyn am 6pm.

**1. YMDDIHEURIADAU AM ABSENOLDEB**

**Derbyn** ymddiheuriadau am absenoldeb

**2. DATGANIADAU O DDIDDORDEB**

**Derbyn** unrhyw ddatganiadau o ddiddordeb sy’n hysbys am eitemau ar yr agenda.

**3. CYHOEDDIADAU’R MAER**

**Derbyn** Cyhoeddiadau’r Maer

**4. COFNODION**

4.1 **Derbyn** Cofnodion Cyfarfod y Cyngor Tref a gynhaliwyd ar 28ain Mai 2025 (ynghlwm) a’u cymeradwyo fel cofnod cywir

4.2 **Derbyn** Cofnodion Cyfarfod y Pwyllgor Cynllunio a gynhaliwyd ar 2il Mehefin 2025 (ynghlwm) a’u cymeradwyo fel cofnod cywir

4.3 **Derbyn** Cofnodion Cyfarfod y Pwyllgor Mynwentydd a gynhaliwyd ar 4ydd Mehefin 2025 (ynghlwm) a’u cymeradwyo fel cofnod cywir

4.4 **Derbyn** Cofnodion Cyfarfod Pwyllgor y Cyngor Ieuenctid a Phlant ar 10fed Mehefin 2025 (ynghlwm) a’u cymeradwyo fel cofnod cywir

4.5 **Derbyn** Cofnodion Cyfarfod y Pwyllgor Cyllid a gynhaliwyd ar 17eg Mehefin 2025 (ynghlwm) a’u cymeradwyo fel cofnod cywir.

**5. GOHEBIAETH:**

**Nodi**’r ohebiaeth ddilynol a dderbyniwyd ac **ystyried** lle bo raid pa gamau gweithredu sy’n angenrheidiol:

1. Cynhadledd Arferion Arloesol 2il Gorffennaf 2025 (mae’r wybodaeth ynghlwm).
2. Diweddariad am Gynllun Chwarae’r Haf 2025 gan Darren Morris (mae’r wybodaeth ynghlwm).
3. Ymgynghoriad ar Gynnig i Aildrefnu’r Ddarpariaeth Addysg Gatholig yn Sir y Fflint (mae’r wybodaeth ynghlwm).
4. Gwahoddiad gan Superkids Gogledd Cymru (mae’r wybodaeth ynghlwm)

**6. RHESTR WEITHREDU**

**Nodi’r** Rhestr Weithredu ddiweddaraf sydd ynghlwm.

**7. ADRODDIAD SWYDDOGION**

(i) **Derbyn** adroddiad gan y Swyddog Digwyddiadau ac Ymgysylltu Cymunedol (ynghlwm).

(ii) **Derbyn** adroddiad gan Glerc y Dref a’r Swyddog Cyllid(ynghlwm).

**8. TANCER DŴR CYNGOR TREF YR WYDDGRUG**

**Ystyried** y wybodaeth sydd ynghlwm am Dancer Dŵr Cyngor Tref yr Wyddgrug a **phenderfynu** ymhle i gael gwared ohono.

**9. DIWEDDARU GLINIADUR Y SWYDDOG CYMORTH**

**Ystyried** diweddaru gliniadur y Swyddog Cymorth Gweinyddol oherwydd problemau parhaus gyda’i berfformiad, ac mae’r opsiynau a ganlyn ar gael:

1. Ei newid am 512GB SSD – £75 + TAW (gyriant) a £90 + TAW (gosod a chopïo data).
2. Ei newid am 1TB SSD (yr un fath â’r presennol) – £150 + TAW (gyriant) a £65 + TAW (clonio).
3. Prynu gliniadur newydd – £475 + TAW.

Nodwch: Disgwylir i SSD newydd bara oddeutu 2 flynedd, ac mae gliniadur newydd fel arfer yn para 4-7 mlynedd. Mae’r gliniadur cyfredol bron yn 6 blwydd oed.

**10. Y DIWEDDARAF AM CITTASLOW**

**Derbyn** diweddariad am Cittaslow Yr Wyddgrug a Chwmni Buddiannau Cymunedol Cittaslow y DU gan y Cynghorydd Catherine Frances Claydon.

Y CYNNIG: Mae’r Cynghorydd Catherine Frances Claydon yn cynnig bod yr holl ariannau ac unrhyw incwm ar y gweill sydd wedi’i ddyrannu i EMR 320 – Prosiectau Cittaslow yn cael eu trosglwyddo i Gyfrif Gweithgor Cittaslow Yr Wyddgrug (unwaith y mae wedi ei sefydlu, i alluogi i’r Gweithgor gynllunio a darparu prosiectau’r dyfodol yn effeithiol.

**11. ARGYMHELLIAD TOWN AND COUNTRY AR GYFER CYNYDDU RHENT**

**Ystyried** yr argymhelliad sydd ynghlwm a dderbyniwyd gan Gwmni Gwerthu Tai ac Eiddo Town and Country mewn perthynas â chynyddu’r rhent ar gyfer Porthdy Bryn y Beili o £775 i £800 fesul mis calendr yn unol ag amodau’r farchnad ar hyn o bryd.

**12. ARGYMHELLIAD GAN Y PWYLLGOR MYNWENTYDD**

**Ystyried** yr argymhelliad isod gan y Pwyllgor Mynwentydd.

ARGYMHELLIAD: Mae Cyngor Tref yr Wyddgrug yn gwneud cais am statws Baner Werdd ar gyfer Mynwent yr Wyddgrug ym mis Ionawr 2026. Bydd y cais yn costio rhwng £350 a £400 a bydd yn gofyn am ddatblygu Cynllun Rheoli Mynwent.

**13. ADRODDIADAU’R GRANT CYMUNEDOL O 2024/25**

**Nodi**’radroddiadau sydd ynghlwm a dderbyniwyd gan grwpiau/sefydliadau lleol oedd wedi elwa o Grantiau Cymunedol Cyngor Tref yr Wyddgrug yn 2024/25.

(a) Hosbis Tŷ’r Eos.

(b) Deeside Defenders

(c) 3ydd Brownies Yr Wyddgrug

(d) Menter Iaith Fflint a Wrecsam

**14. YMGYNGHORIAD LLYWODRAETH CYMRU AR GYNIGION I WELLA DULLIAU GWEINYDDU A GORFODI’R DRETH GYNGOR YNG NGHYMRU**

**Ystyried** y wybodaeth sydd ynghlwm yn ymwneud â:

* Newid y gyfraith i greu proses orfodi fwy teg, tryloyw ac effeithiol ar gyfer Treth Gyngor sydd heb ei thalu.
* Darparu arweiniad i helpu’r cyngor i gasglu’r Dreth Gyngor mewn ffordd fwy teg a chynaliadwy.

Gwahoddir ymatebion erbyn 23ain Mehefin 2025.

**15. ARCHWILIAD 2024-2025**

**Ystyried** y dogfennau a ganlyn:

1. Yr adroddiad gan yr Archwilydd Mewnol.
2. Yr Adroddiad Blynyddol a’r honiadau llywodraethu ychwanegol gyda gwybodaeth gefnogol.
3. Dogfennaeth ychwanegol i gyd-fynd â’r Adroddiad Blynyddol i Archwilio Cymru.

**Awdurdodi** llofnodi’r ddogfennaeth.

**Derbyn** ac ystyried cymeradwyo’r cyfrifon terfynol fel y maent wedi eu cyflwyno.

**Awdurdodi’r** dyddiadau ar gyfer arfer hawliau etholwyr yn cychwyn ar 1af Gorffennaf ac yn gorffen ar 28ain Gorffennaf 2025.

**16. HYSBYSIAD AM BENDERFYNIADAU CYNLLUNIO**

**Nodi’r** adroddiad sydd ynghlwm.

**17. CYFRIFON/TALIADAU**

**Cymeradwyo’r** amserlenni sydd ynghlwm sy’n dangos y cyfrifon i gyd – Mis 2, yn nodi bod taliadau’n cael eu gwneud yn unol â galluoedd cynghorau lleol.

**NODWCH:**

Mae caniatâd i aelodau’r wasg a’r cyhoedd fynychu’r cyfarfod hwn (ond ni chânt siarad heblaw eu bod wedi trefnu hynny o flaen llaw gyda Chlerc y Dref a’r Swyddog Cyllid).

**CYFARWYDDIADAU ZOOM**

[**https://us02web.zoom.us/j/89282178432?pwd=30a4yPzsufbbWdZq8oKW7hlPAgb5Ut.1**](https://us02web.zoom.us/j/89282178432?pwd=30a4yPzsufbbWdZq8oKW7hlPAgb5Ut.1)

**ID y Cyfarfod:** **892 8217 8432**

**Cyfrinair:** **417632**